钦定古今图书集成/明伦汇编/氏族典/第173卷 > 《廖用贤尚友录》 > 钱佐
## 钦定古今图书集成/明伦汇编/氏族典/第173卷 > 《廖用贤尚友录》 > 钱佐

按《五代史吴越世家》：“元瓘子佐，字祐立时年十三，诸
将皆少佐。佐初优容之，诸将稍不法，佐乃黜其大将
章德安于明州、李文庆于睦州，杀内都监杜昭达、统
军使阚璠，由是国中皆畏恐。王延羲、延政兄弟相攻，
卓俨明、朱文进、李仁达等自相篡杀，连兵不解者数
年。仁达附于李景，已而又叛，景兵攻之，仁达求救于”
佐，佐率兵赴之，大败景兵，遂取福州而还，由是诸将
皆服。佐立七年，袭封吴越国王。开运四年卒，年二十，
谥忠献。